# Enwebwch eich Sêr Gofal 2021

Mae’r flwyddyn ddiwethaf wedi bod yn un wahanol iawn, ac yn un anodd dros ben i bobl sy’n dibynnu ar ofal a chefnogaeth yng Nghymru ac i’r rhai sy’n cael eu cyflogi i’w cadw’n ddiogel ac yn iach.

Yn ogystal â’r heriau dyddiol arferol maen nhw wedi gorfod wynebu holl helbulon Covid, ac mae’r gwaith o gadw pobl yn ddiogel ac yn iach wedi bod yn anos nag y byddai neb erioed wedi dychmygu cyn y pandemig.

Dyna pam rydym yn meddwl ei bod mor bwysig ein bod yn cydnabod ymdrechion arbennig ein gweithwyr gofal yn ystod y 15 mis diwethaf.

Gallwch eu helpu i gael cydnabyddiaeth drwy enwebu Sêr Gofal a’u rhoi yn y goleuni, a gallwn ninnau sicrhau bod mwy o bobl yn dod i wybod am eu gwaith a’u bod nhw’n cael y sylw maen nhw’n ei haeddu.

Oes gennych chi weithiwr gofal sydd wedi gwneud gwahaniaeth go iawn i’ch bywyd? Neu ydych chi’n adnabod neu’n gweithio gyda rhywun sydd wedi bod yn enghraifft wych o weithiwr gofal yn ystod y 15 mis diwethaf?

Rydym yn chwilio am rywun sydd wedi gwneud gwahaniaeth cadarnhaol iawn i fywydau pobl ac sydd wedi helpu unigolion i gyflawni pethau sy’n bwysig iddyn nhw, mewn amgylchiadau anodd iawn.

Gallwch enwebu unrhyw weithiwr gofal cyflogedig ym maes gofal cymdeithasol neu ofal plant, chwarae a’r blynyddoedd cynnar yng Nghymru. Gallai fod yn y sector cyhoeddus, annibynnol neu wirfoddol, ac mewn unrhyw rôl. Mae gennym bedwar categori cyffredinol sy’n ymgorffori agweddau amrywiol ar ofal yng Nghymru.

Bydd ein beirniaid yn mynd drwy’r enwebiadau ac yn dewis y tri gorau ym mhob categori. Yna byddwn yn rhannu pob stori yn ystod pythefnos arbennig i gydnabod ein Sêr Gofal ddechrau mis Gorffennaf.

Felly beth am enwebu eich Sêr Gofal er mwyn iddynt gael cydnabyddiaeth o’u gwaith a rhannu eu stori â phobl o bob cwr o’r wlad.

**Y dyddiad cau ar gyfer enwebiadau yw   
5pm, dydd Mercher, 23 Mehefin 2021.**

# Ffurflen enwebu Sêr Gofal 2021

Llenwch y ffurflen fer hon:

**Categori enwebu:**

Gwasanaethau i oedolion

Gwasanaethau i bobl hŷn

Gwasanaethau i blant

Gofal plant, chwarae a’r blynyddoedd cynnar.

**Enwebydd (chi)**

Eich enw:

Teitl eich swydd:

Eich sefydliad:

Eich cyfeiriad:

Sir:

Cod post:

Ebost:

Rhif ffôn:

**Enwebai (yr unigolyn rydych yn ei enwebu)**

Ei enw:

Teitl ei swydd:

Ei sefydliad:

Pa fath o waith mae’n ei wneud? e.e. gofal cartref, gofal plant, cartrefi gofal oedolion etc:

Ym mha sector y mae’n gweithio? Cyhoeddus / Annibynnol / Gwirfoddol

Ei gyfeiriad:

Sir:

Cod post:

Ebost:

Rhif ffôn:

Sut rydych chi’n adnabod yr unigolyn rydych yn ei enwebu:

Mewn dim mwy na 250 o eiriau, disgrifiwch pam rydych yn meddwl bod y gweithiwr sydd wedi’i enwebu yn haeddu cael ei gydnabod a sut mae wedi gwneud gwahaniaeth cadarnhaol i fywydau’r bobl y mae’n eu cefnogi:

Bydd panel o feirniaid yn dewis y tri enwebai gorau ym mhob categori yna byddant yn cael eu cydnabod yn ystod pythefnos arbennig ddechrau mis Gorffennaf. Bydd hyn yn digwydd drwy’r cyfryngau a’n sianeli cyfathrebu eraill.

**Sut wnaethoch chi glywed am Sêr Gofal 2021?**

Gwefan Gofal Cymdeithasol Cymru  Facebook

Ebost  Twitter

Ebost misol Gofal Cymdeithasol Cymru  Y cyfryngau

Eich rheolwr  Eich awdurdod lleol

Ar lafar  Arall (rhowch fanylion):

## Mynediad at wybodaeth

Mae Gofal Cymdeithasol Cymru wedi ymrwymo i lywodraeth agored ac mae’n gweithredu yn unol â Chod Ymarfer Cynulliad Cenedlaethol Cymru ar Ganiatáu i’r Cyhoedd Weld Gwybodaeth. Gallai unrhyw wybodaeth a roddir gennych gael ei rhyddhau o dan y Cod, gyda rhai eithriadau. Dylech adael i ni wybod os ydych yn darparu unrhyw wybodaeth sy’n gyfrinachol o safbwynt masnachol. Drwy lofnodi’r ffurflen hon a’i hanfon atom, rydych yn cytuno y cawn brosesu eich data yn y ffyrdd a ddisgrifiwyd uchod.

Rwy’n cadarnhau bod yr wybodaeth a roddwyd yn gywir hyd y gwn i. Cyflwynir yr enwebiad hwn â chaniatâd yr enwebai.

Rwy’n deall y gall yr wybodaeth sydd ar y ffurflen enwebu hon gael ei defnyddio mewn deunydd cyhoeddusrwydd ar gyfer Sêr Gofal 2021, e.e. datganiadau i’r wasg, postiadau cyfryngau cymdeithasol ac erthyglau ar-lein.

Rwyf wedi darllen a derbyn rheolau a thelerau enwebu ar gyfer Sêr Gofal 2021.

Llofnod yr enwebydd:

Dyddiad:

Llofnod yr enwebai:

Dyddiad:

Ar ôl i llenwi’r ffurflen gallwch ei hanfon drwy ebost at [sergofal](mailto:accolades@socialcare.wales)@gofalcymdeithasol.cymru neu gallwch ei phostio i Sêr Gofal, Gofal Cymdeithasol Cymru, South Gate House, Wood Street, Caerdydd CF10 1EW.

**Y dyddiad cau ar gyfer enwebiadau yw   
5pm, dydd Mercher, 23 Mehefin 2021.**

# Datganiad diogelu data

Mae Gofal Cymdeithasol Cymru wedi’i gofrestru fel rheolydd data gyda’r Comisiynydd Gwybodaeth. Mae gennym gyfrifoldeb i ddiogelu eich data a chydymffurfio â deddfwriaeth, gan gynnwys Deddf Diogelu Data 2018, ac rydym yn cymryd y cyfrifoldeb hwn o ddifri. Mae rhagor o wybodaeth i’w gweld yn ein [hysbysiad preifatrwydd](https://gofalcymdeithasol.cymru/generic-content/hysbysiad-preifatrwydd) sefydliadol.

Drwy lofnodi’r ffurflen hon rydych yn rhoi caniatâd i ni gasglu:

* enwau, manylion cysylltu, a gwybodaeth am rolau swydd a man gwaith enwebwyr ac enwebeion.

Byddwn yn defnyddio’r wybodaeth hon er mwyn:

* prosesu eich enwebiad
* creu rhestr fer o’r enwebeion Sêr Gofal drwy broses feirniadu
* cyfathrebu â chi mewn cysylltiad â Sêr Gofal 2021
* cysylltu â chi yn dilyn y broses i dynnu sylw at ein Sêr Gofal er mwyn helpu i rannu arferion da.

Efallai y byddwn yn rhannu’r wybodaeth hon gyda’r panel beirniadu.

Ni fydd y cyhoedd yn gallu gweld manylion cysylltu.

Mae gennych rai hawliau dan Ddeddf Diogelu Data 2018 i reoli sut rydym yn defnyddio eich data, drwy ofyn i ni eu diwygio, eu dileu neu gyfyngu ar y ffordd rydym yn eu defnyddio. Er mwyn ymarfer yr hawliau hyn, dylech anfon ebost at Kate Salter, y Swyddog Diogelu Data [kate.salter@gofalcymdeithasol.cymru](mailto:kate.salter@gofalcymdeithasol.cymru).

Os ydych yn credu bod gwybodaeth sydd gennym amdanoch yn anghywir neu’n anghyflawn, gallwch ofyn i ni adolygu’r wybodaeth a’i chywiro / ychwanegu ati.

Os ydych yn gwrthwynebu i ni brosesu eich gwybodaeth, neu os ydych yn dymuno i ni ddileu eich gwybodaeth, cysylltwch â’n Swyddog Diogelu Data er mwyn i ni allu ystyried eich cais a’r sail drosto.